Solstua Barnehage AS

Formålet til Solstua Barnehage AS er å drive barnehagevirksomhet i samsvar med Lov om barnehage med forskrifter. For øvrig skal selskapet innrette seg etter de til enhver tid gjeldende forskrifter, bestemmelser og pålegg fastsatt av offentlige myndighet for barnehager. Det er utarbeidet en rammeplan for barnehagen som er gjenstand for ajourføring.

Solstua Barnehage AS er en veldrevet barnehage som får gode tilbakemeldinger fra brukerne og styret er godt fornøyd med styrer Monica Lange Dølven som har ledet barnehagen i en årrekke. I forkant av hvert styremøte sender daglig leder ut «Dagligleders orientering».

Solstua Barnehage AS har en aksjekapitalen er på 30.000 kr. fordelt på 1000 aksjer à kr. 30. Hver velforening eier 500 aksjer hver. Aksjenes omsettelighet er begrenset. Ved overdragelse av aksjer har den andre eieren forkjøpsrett. Aksjeselskapet har eget årsmøte som består av det valgte styret fra hver velforening.

Det har vært følgende styre i 2018:

Styrets leder Roger Malvin Hole Holum Skog velforening

Styremedlem Kjersti Dragland Skillebekk velforening

Styremedlem Thilde Stray Skillebekk velforening

Styremedlem Mariann Slette Våge Holum Skog velforening

Styret fungerer veldig bra hvor hver enkelt medlem har dedikerte ansvarsoppgaver.

Styret har etablert et årsplan med fire styremøter per. år for å organisere styrets arbeid. Styrer informerer om bl.a. virksomhet og drift på alle møter. Andre viktige tema er bl.a. internkontroll, økonomi og dialogen mot grendehuset som utleier.

Styrer har presentert beredskapspermen som alle ansatte i barnehagen har signert på at de har lest. Denne benyttes som et oppslagsverk og en referanse ved tilfeller som trenger spesiell håndtering. De ansatte går gjennom beredskapspermen èn gang i året.

Brannpermen følges opp og det er også brannstige fra kontoret til styrer som rømningsvei ved brann. Det var ingen negative tilbakemeldinger på brannsikkerheten i barnehagen. Brannslukningsapparatene innendørs kontrolleres èn gang i året. Det elektriske anlegget kontrolleres også èn gang i året.

Nittedal kommune gjennomførte tilsyn i barnehagen høsten 2017. Tilsynet ga gode tilbakemeldinger på måten barnehagen jobber på, hvordan barnehagen møter barn, det pedagogiske opplegget, og hvordan barnehagen har det beste i fokus. Etter tilsynet er opptakskriteriet i 2018 endret slik at barn med prioritet etter barnehagelovens § 13 settes som første kriterium. Lik fordeling mellom vellene er beholdt som kriterium 2.

Solstua barnehage AS har byttet til PBL (Private Barnehagers Landsforbund) som regnskapsfører 1. mai 2018.

Avtale om barnehageplass fra PBL er oppdatert ihht. GDPR. Ny rammeplan for barnehagene kom 1.8.2017. Barnehagen har arbeidet med implementering av denne også i 2018. Lekeplasskontroll er gjennomført for 2018 uten alvorlige avvik.

Det er inngått en ny leiekontrakt med utleier Holum Skog Grendehus der ansvaret mellom leier og utleier er mer tydelig formulert i 2017. I forbindelse med bytte av kjøleanlegg i 2018 ble denne ansvarsdelingen avtalerettslig satt på spissen. En slik stor investering er ikke regulert i leiekontrakten og beslutning om inndekningen ble derfor løftet opp på eiernivå, dvs. velforeningene som eier både grendehuset og barnehagen. Eierne besluttet at nytt kjøleanlegg skulle dekkes av Solstua barnehage AS og dette utgjorde kr. 134.200 eks MVA. Solstua barnehage AS har fradrag for MVA på denne type kostnader.

For øvrig har det vært dialog med grendehuset vedr. overvann, ny basestasjon lokalisert ved ballbingen og øvrig løpende vedlikehold.

Det er satt opp et nytt skilt ved grendehuset for å unngå feilparkering i åpningstiden til barnehagen.

Sum inntekter var 3,7 mill. kr i 2018 som er det samme som ifjor. Sum kostnader var 3,7 mill. kr. i 2018 mot 3,6 mill. kr i fjor. Utfyllende informasjon finnes i offisielt årsregnskap for barnehagen.

Årsregnskapet i Solstua barnehage AS revideres av revisjonsfirmaet Karsten Røv AS som også er ansvarlig for den videre offisielle rapportering til Nittedal kommune og Brønnøysund.